ฮันนี่ เลมอน โซดา
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |  |
| --- | --- | --- | --- | --- | --- | --- |
| 1 | "เพราะฉันได้พบเธอ" Transliteration: "Kimi ni Deaetakara" (ญี่ปุ่น: 君に出会えたから) | ฮิโรชิ นิชิโคริ | อากิโกะ วาบะ | ฮิโรชิ นิชิโคริ | 9 มกราคม 2568 (2025-01-09) |  |
  อิชิโมริ อุกะ ซึ่งเคยถูกกลั่นแกล้งในช่วงมัธยมต้น ได้เข้าเรียนที่โรงเรียนม.ปลายฮาจิมิตสึ ซึ่งขึ้นชื่อเรื่องวัฒนธรรมโรงเรียนที่มีความอิสระ มิอุระ ไคหรือ “เด็กหนุ่มเลมอนโซดา” ผู้มีผมสีทองเหมือนเลมอน ก็เป็นนักเรียนที่นั่นเช่นกัน อุกะเลือกที่จะเข้าเรียนที่โรงเรียนฮาจิมิตสึเพื่อตามรอยไค หลังจากที่บังเอิญพบเขาครั้งหนึ่งในอดีต ในช่วงแรกที่เข้าเรียน อุกะพยายามปรับตัวเพื่อเข้ากับโรงเรียนและได้ผูกมิตรกับเพื่อนร่วมชั้นอย่างเอนโด้ อายูมิ อย่างไรก็ตาม ไม่นานนัก อุกะก็ได้พบกับแก๊งของเรมิ ซึ่งเคยเรียกเธอว่า “ยัยก้อนหิน” ในช่วงมัธยมต้น
| 2 | "แปรเปลี่ยนเป็นสิ่งล้ำค่า" Transliteration: "Takaramono ni Kawatte ku" (ญี่ปุ่น: 宝物に変わってく) | ชิซูกะ อิซึมิ | อากิโกะ วาบะ | ชิซูกะ อิซึมิ,  ฮิโรชิ นิชิโคริ | 16 มกราคม 2568 (2025-01-16) |  |
  ไคช่วยอุกะจากแก๊งของเรมิ หลังจากนั้น อุกะก็ได้เข้ากลุ่มเพื่อนกับไค อายูมิ ซาโตรุ และโทโมยะ ในชั่วโมงพละศึกษา อุกะชู้ดบาสได้อย่างสวยงามจากการส่งลูกของอายูมิ ซึ่งไคเป็นคนที่กระตุ้นให้อายูมิส่งลูกให้ การกระทำนี้ทำให้ความคิดของทุกคนที่มองว่าอุกะไม่เก่งด้านกีฬาเปลี่ยนไป ในขณะที่อุกะรู้สึกว่าตัวเองสามารถทำอะไรได้ทุกอย่าง ไคกลับสังเกตเห็นว่าพ่อของอุกะ โยชิมิ กำลังคอยจับตาดูสถานการณ์ของอุกะในโรงเรียน...
| 3 | "ความลับของเราสอง" Transliteration: "Futaridake no Himitsu" (ญี่ปุ่น: 二人だけの秘密) | โคโซ ไคโฮ | อากิโกะ วาบะ | ฮิโรอากิ ซากุราอิ | 23 มกราคม 2568 (2025-01-23) |  |
  หลังจากที่รู้ว่าอายูมิแอบชอบซาโตรุ อุกะจึงเสนอตัวเปลี่ยนที่นั่งกับอายูมิในระหว่างการสลับที่นั่ง ซึ่งเป็นที่นั่งข้างซาโตรุ ผลคืออุกะได้ไปนั่งแถวหน้าระหว่างไคกับโทโมยะ ด้วยความที่อยากจะรู้จักไคมากขึ้น อุกะจึงเริ่มสังเกตไคอย่างใกล้ชิด ระหว่างตามหาไคที่หายตัวไปในช่วงพักกลางวัน เธอเข้าไปในห้องหนึ่งและพบขวดเลมอนโซดา พร้อมกับเห็นไคนอนหลับอยู่ในนั้น ไคยอมรับสถานการณ์และบอกให้อุกะปลุกเขาเมื่อถึงเวลา ในขณะที่อุกะเริ่มรู้สึกหวั่นไหว...
| 4 | "ห่างไกลเพียงไหน" Transliteration: "Donna ni Hanareteitemo" (ญี่ปุ่น: どんなに離れていても) | ฮิโรชิ นิชิโคริ | อากิโกะ วาบะ | ฮิโรชิ นิชิโคริ | 30 มกราคม 2568 (2025-01-30) |  |
  เหล่านักเรียนห้อง 1B หลงทางในเส้นทางเดินป่าระหว่างการทัศนศึกษาปฐมนิเทศ อุกะอาสาออกไปหาทางออกและวิ่งออกไปกลางสายฝน ไคก็ตามอุกะซึ่งมัวแต่โทษตัวเองสำหรับเหตุการณ์ครั้งนี้ไปด้วย และเขาได้กอดเธอไว้ ในขณะที่อุกะยังคงสับสนกับสถานการณ์ เธอสังเกตเห็นสะพานที่อยู่ในแผนที่ของเธอ อุกะกลับมารวมกลุ่มกับเพื่อนร่วมชั้น และแจกผ้าเช็ดตัวกับขวดน้ำที่เธอเก็บไว้ในกระเป๋าเป้ใบใหญ่ เพื่อนร่วมชั้นเริ่มเปลี่ยนความคิดที่มีต่อเธอไปทีละน้อย
| 5 | "คนดี" Transliteration: "Sutekinahito" (ญี่ปุ่น: 素敵な人) | ชิซูกะ อิซึมิ | เซอิชิ มินาคามิ | โยชิกิ ยามาคาวะ | 6 กุมภาพันธ์ 2568 (2025-02-06) |  |
  อุกะได้รู้ว่าเซรินะ สาวป๊อปประจำโรงเรียน เคยเป็นแฟนเก่าของไคตอนมัธยมต้น ขณะที่อายูมิ ไค และคนอื่น ๆ กำลังอ่านหนังสือกันที่ร้านอาหาร เซรินะและกลุ่มของเธอก็ได้ปรากฏตัวขึ้น เมื่อผู้ติดตามของเซรินะล้อเลียนอุกะเรื่องเคอร์ฟิว เซรินะก็รู้สึกหงุดหงิดและออกมาปกป้องอุกะ หลังจากนั้น เซรินะได้กล่าวคำขอโทษก่อนจะเดินจากไปอย่างสง่างาม ทำให้อุกะเริ่มชื่นชมเธอ วันถัดมา เหล่าผู้ติดตามของเซรินะพยายามเอาคืนและทำร้ายเซรินะ แต่ครั้งนี้อุกะเข้ามาปกป้องแทน...
| 6 | "จากนี้ และตลอดไป..." Transliteration: "Konosaki mo, zutto…" (ญี่ปุ่น: この先も、ずっと…) | คิโยทากะ โอฮาตะ | เซอิชิ มินาคามิ | คิโยทากะ โอฮาตะ | 13 กุมภาพันธ์ 2568 (2025-02-13) |  |
  ด้วยความหวังที่จะช่วยเหลือห้องเรียน อุกะจึงเข้าร่วมคณะกรรมการจัดงานเทศกาลโรงเรียน หลังจากการนำเสนออย่างจริงใจของเธอ ห้องของเธอก็ตัดสินใจจัดเมดคาเฟ่ ซึ่งเป็นธีมยอดนิยม ในตอนแรก เพื่อนร่วมชั้นไม่ให้ความสนใจและปฏิเสธที่จะเข้าร่วม แต่ไม่นานพวกเขาก็ซาบซึ้งในความมุ่งมั่นของอุกะและเริ่มช่วยกันอย่างกระตือรือร้น ในวันงานเทศกาลโรงเรียน ระหว่างอีเวนต์ไฮไลต์ “Fool & Cool” ไคประกาศว่า “ฉันคือมิอุระ ไคจากห้อง 1-B และเป็นผู้ติดตามของอิชิโมริ” ทำให้เกิดความฮือฮาไปทั่วทั้งโรงเรียน...
| 7 | "ขอโทษที่รักนะ" Transliteration: "Sukide Gomennasai" (ญี่ปุ่น: 好きでごめんなさい) | มาซามุเนะ โอคามูระ | เซอิชิ มินาคามิ | ริซาโกะ โยชิดะ | 20 กุมภาพันธ์ 2568 (2025-02-20) |  |
  ห้องของอุกะได้รับรางวัลในงานเทศกาลโรงเรียน ครูอาเบะเสนอให้จัดงานเลี้ยงฉลองที่ร้านคาราโอเกะ แต่เนื่องจากเคอร์ฟิว อุกะจึงไม่สามารถเข้าร่วมได้ เธอจึงเดินกลับบ้านเพียงลำพัง แต่ไคอาสาเดินไปส่งเธอโดยแวะทางอ้อมเล็กน้อย ทำให้อุกะรู้สึกมีความสุข วันหนึ่ง เซรินะถูกกลั่นแกล้งโดยรุ่นพี่ที่อิจฉาความโด่งดังของเธอ เซรินะเปิดใจกับอุกะและอายูมิที่บังเอิญเดินผ่านมา บอกว่าตอนอยู่มัธยมต้น เธอก็เคยถูกเพื่อนร่วมห้องกีดกัน และไคนี่แหละที่เป็นคนปกป้องเธอ
| 8 | "รวบรวมความกล้า" Transliteration: "Yūki wo Dashite" (ญี่ปุ่น: 勇気を出して) | ชิซูกะ อิซึมิ | อากิโกะ วาบะ | โคอิจิ ทาคาดะ | 27 กุมภาพันธ์ 2568 (2025-02-27) |  |
  อายูมิชวนอุกะไปเที่ยวทะเล เนื่องจากไม่มีชุดว่ายน้ำ อุกะจึงได้แต่มองบรรยากาศอันสดใสจากระยะไกล จากนั้นเธอได้พบกับเรมิ คนที่เคยกลั่นแกล้งเธอมากที่สุดในช่วงมัธยมต้น อุกะรวบรวมความกล้าพูดกับเรมิ ซึ่งทำให้เรมิตกใจ แต่ก็ตอบกลับอย่างเย็นชา “เธอน่ารำคาญนะ แต่ก็ไม่น่ารำคาญเท่าเมื่อก่อนแล้ว” ก่อนจะเดินจากไป ในขณะเดียวกัน ข่าวเริ่มแพร่กระจายไปในหมู่เพื่อนร่วมชั้นรวมถึงอุกะ ว่าเซรินะได้สารภาพรักกับไค แต่ถูกปฏิเสธ...
| 9 | "ลาก่อน ตัวฉันผู้ไม่รู้ประสีประสา" Transliteration: "Sayōnara Bukiyōdatta Watashi" (ญี่ปุ่น: さようなら不器用だった私) | ยูทากะ ยามาโมโตะ | เซอิชิ มินากามิ | ยูทากะ ยามาโมโตะ | 6 มีนาคม 2568 (2025-03-06) |  |
  ภาคเรียนใหม่เริ่มต้นขึ้น พ่อของอุกะ เคนจิสึ บังเอิญเห็นอุกะไปคาราโอเกะเป็นครั้งแรก เมื่ออุกะกลับถึงบ้าน เขาบอกกับเธอว่าไม่เห็นด้วยที่เธอเรียนอยู่ที่ โรงเรียนฮาจิมิตสึ และต้องการให้เธอย้ายโรงเรียน ผลคืออุกะถูกบังคับให้หยุดเรียนชั่วคราว พ่อของเธอยื่นเรื่องร้องเรียนไปที่โรงเรียน โดยอ้างว่าอุกะถูกกลั่นแกล้ง ขณะที่อายูมิและเพื่อนร่วมชั้นพยายามอธิบายความจริงเพื่อเคลียร์ความเข้าใจผิด แต่ก็ไม่เป็นผล เมื่อไคสังเกตเห็นว่าอุกะไม่สามารถติดต่อทางโทรศัพท์ได้ ไคก็ปรากฏตัวขึ้นบนระเบียงของเธอ...
| 10 | "เธอที่ไม่มีใครรู้"  | TBD | TBD | TBA | 13 มีนาคม 2568 (2025-03-13) |  |
  อุกะไม่ได้ย้ายโรงเรียนอีกต่อไปแล้ว และกลับมายังชั้นเรียนของเธอ โดยมีเพื่อนร่วมชั้นต้อนรับเธออย่างร่าเริง หลังจากเปลี่ยนที่นั่ง อุกะต้องไปนั่งห่างจากไคมากขึ้น หลังเลิกเรียน เธอได้เจอกับเรมิและได้รู้ว่าไคออกไปข้างนอกตอนกลางคืน ทำให้อุกะรู้สึกไม่สบายใจ วันต่อมา อุกะไปที่ซ่อนลับของเธอกับไค แต่กลับพบว่ามันถูกปิดกั้นด้วยเทป "ห้ามเข้า" ต่อมาเธอได้รู้ว่าคนที่แจ้งเรื่องนี้คือไคเอง อุกะตกใจที่รู้ว่าตัวเองแทบไม่รู้อะไรเกี่ยวกับไคเลย แต่...